Prípad

Dievčatko, 2 roky.

Mama volá, lebo už pár týždňov má problém so spánkom. Mama si myslí, že by to mohlo súvisieť s tým, že si viac uvedomuje prítomnosť 6 mesačného brata, ktorý spí s rodičmi a ona vo svojej izbe. Má ho rada, ale možno niečo z podvedomia rozrušuje jej spánok.

Mama: Večer pri ukladaní kričí, hysterčí, niekedy hovorí, že je tam bubák. Trvá jej aj 2 hodiny kým zaspí. V noci sa zobudí a plače, volá nás, dožaduje sa, že chce ísť na ruky. Niekedy pomôže keď si ju necháme pol hodiny vedľa nás v posteli a potom keď zaspí ju presunieme do jej. Zaspí aj sama, nemusí mať svetlo.

Cez deň je veselé dievčatko, veľa sa smeje, všade chodí a všetko skúma, je veľmi zvedavá. Cudzích ľudí sa nebojí keď sú po jednom, ak ich je viac tak sa trochu bojí. Je veľmi komunikatívna.Je skôr odvážna, ale nie bezhlavo. Často si spieva a snaží sa rozveseľovať okolie. K bratovi je v rámci možností veľmi dobrá, chce sa s ním hrať, ale hrá sa s ním ako s mačkou, ktorú ťahá za chvost, alebo za nohu keď ju chce niekam posunúť, alebo vyprovokovať nejakú reakciu.

Má veľmi rada mäso, nie je vyberavá v jedle, ale mäso jej v poslednom čase mimoriadne chutí.

Od cca 2-3 mesiacov má dosť škaredý ekzém, skúšali sme viac homeopatík, ale nemali sme veľký úspech, pomohli až prípravky zLR, teraz má kožu úplne čistú, len občas sa ešte škriabe keď je z niečoho nervózna, akoby to bol taký zvyk.

Narodila sa akútnym cisárskym rezom lebo mama sa neotvárala. Bola zaseknutá v pôrodných cestách.

Očkovaná nie je.

Dojčená do druhého tehotenstva.